നടി ലീന മരിയ പോളിനെതിരെ ശക്തമായ തെളിവുണ്ടെന്ന് പൊലീസ് കൂടുതല് ചോദ്യം ചെയ്യാന് കസ്റ്റഡിയില് ആവശ്യപ്പെടും ന്യൂഡല്ഹി: 200 കോടിയുടെ തട്ടിപ്പ് കേസില് നടി ലീന മരിയ പോളിനെതിരെ ശക്തമായ തെളിവുണ്ടെന്ന് പൊലീസ്. താരത്തെ ഇന്ന് ഉച്ചക്ക് ശേഷം കോടതിയില് ഹാജരാക്കും. പട്യാല ഹൗസ് കോടതിയിലാകും നടിയും മോഡലുമായ ലീന മരിയ പോളിനെ ഹാജരാക്കുക. ഡല്ഹി പൊലീസിന്റെ സാമ്ബത്തിക കുറ്റകൃത വിഭാഗമാണ് നടിയെ അറസ്റ്റ് ചെയ്തത്. വ്യവസായി ഷിവിന്ദര് സിങിന്റെ ഭാര്യയെ കബളിപ്പിച്ച് 200 കോടി തട്ടിയെടുത്ത കേസിലാണ് അറസ്റ്റ്. അന്വേഷണവുമായി ബന്ധപ്പെട്ട് നടിയെ കസ്റ്റഡിയില് വിട്ടുകിട്ടണമെന്ന് പൊലീസ് അവശ്വപ്പെടും. ലീനയെ കൂടുതല് ചോദ്യം ചെയ്യേണ്ടതുണ്ടെന്നും പൊലീസ് വ്യക്തമാക്കിയിട്ടുണ്ട്. ലീന മരിയ പോളും പങ്കാളി സുകേഷ് ചന്ദ്രശേഖറും തട്ടിപ്പ് നടത്തിയെന്നാണ് കേസ്. സുകേഷ് നിലവില് രോഹിണി ജയിലിലാണ്. സാമ്ബത്തിക തട്ടിപ്പില് ഇരുവര്ക്കുമെതിരെ അന്വേഷണം നടക്കുന്നതിനിടെയാണ് അറസ്റ്റ്. ലീന മരിയ പോളിനെതിരെ മക്കോക്ക ചുമത്തിയിട്ടുണ്ട്. ഇന്നലെയാണ് ലീനയെ അറസ്റ്റ് ചെയ്തത്. നേരത്തെ അറസ്റ്റ് ചെയ്യപ്പെട്ട ലീനയുടെ പങ്കാളി സുകേഷ് നിലവില് പൊലീസ് കസ്റ്റഡിയില് ആണ്. സുകേഷ് ഉപയോഗിച്ച ഐ ഫോണ് പരിശോധനയ്ക്കായി ഗുജറാത്തിലെ ലബോറട്ടറിയില് അയച്ചു മുന് ഫോര്ട്ടിസ് ഹെല്ത്ത്കെയര് പ്രമോട്ടര് ഷിവിന്ദര് സിങിന്റെ ഭാര്യ അതിഥി സിങിനെ കബളിപ്പിച്ച് 200 കോടി ലീന അടങ്ങുന്ന സംഘം തട്ടിയെടുക്കുകയായിരുന്നു. സ്റ്റേഷനില് ഹാജരായ ലീന മരിയ പോളിനെ ഇന്നലെയാണ് ഡല്ഹി സാമ്ബത്തിക കുറ്റകൃത്യ വിഭാഗം അറസ്റ്റ് ചെയ്തത്. കേസുമായി ബന്ധപ്പെട്ട് പോലീസ് നേരത്തെ ലീന മരിയ പോളിനെ ചോദ്യം ചെയ്തിരുന്നു. പങ്കാളി സുകേഷ് ചന്ദ്രശേഖറിനെ കേസില് നേരത്തെ പൊലിസ് അറസ്റ്റ് ചെയ്തിരുന്നു. സുകേഷിന്റെ ചെന്നെയിലെ വസതിയില് റെയ്ഡ് നടത്തിയ ഇഡി പതിനാറ് ആഡംബര കാറുകളും കോടിക്കണക്കിന് രൂപയുടെ സാധനങ്ങളും കണ്ടെത്തിയിരുന്നു. മറ്റ് നാലുപേര് കൂടി സംഭവവുമായി ബന്ധപ്പെട്ട് അറസ്റ്റിലായിട്ടുണ്ട്.